Document ID: /roh_data/filtered/fineweb-2-filterrobots_roh.jsonl.gz/45294

Per il cumenzament da la stagiun da la cuppa mundiala en l'Austria la fin d'emna èn nov Svizras e nov Svizzers da la partida. Quai ha communitgà Swiss-Ski.
Participaziun da Suter anc averta
Sper la manadra da la squadra Michelle Gisin èn Lara Gut-Behrami e Camille Rast da la partida tar il slalom gigant la sonda. Las ulteriuras atletas svizras èn Wendy Holdener, Andrea Ellenberger, Simone Wild, Corinne Suter, Vivianne Härri e Vanessa Kasper. Davart la partenza da Suter decidan ils responsabels a curta vista. Duas ulteriuras skiunzas pon anc sa qualifitgar, tut tenor ils resultats dal trenament sin la Diavolezza quests dis.
Vanessa Kasper è motivada
Suenter ina buna stad da preparaziun e bleras uras trenament sin il glatscher è Vanessa Kasper pronta per l’avertura da la nova stagiun cun la cuppa mundiala a Sölden. La gronda finamira da questa stagiun saja da fitgar pe en la cuppa mundiala. Ma era da far la cuppa d’eurpa e survegnir in plaz fix. Quai sajan duas finamiras ch’ins stoppia cooridinar fitg bain, ma quai saja nagin problem.
Ils atlets a la partenza
La dumengia cumenzan ils umens medemamain cun in slalom gigant. Da la partida èn Marco Odermatt, Gino Caviezel, Loïc Meillard, Semyel Bissig, Daniele Sette, Thomas Tumler, Fadri Janutin e Livio Simonet. In ulteriur atlet anc betg numnà po er anc sa participar.